  Туспуктэм: София Хохрякова Майя Бывальцева 2023-тӥ арын нырысетӥ кварталын Удмуртиын егитъёс Пушкинской картая 75,5 билетъёс басьтӥзы. Тужгес трос билет Можга карын но Алнаш ёросын вузазы. Со сярысь Удмуртиысьэлькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Арлы чакланъёсты Алнаш ёросын 24 процентлы быдэстӥзы, Грак ёросын – 21 процентлы, Красногорск ёросын – 20 процентлы. Каръёс пӧлын азьмынӥсьёс: Можга – арлы чакланъёс 38 процентлы быдэстэмын, Сарапул но Глазкар – 16 процент. Кылисьёс пӧлын Каракулино (1,2 процент), Вавож (1,4 процент) но Пичи Пурга ёрос (1,5 процент). Та дыре «Пушкинская карта» ӵектосэ Удмуртиысь 194 лулчеберет ужъюртъёс пырисько. « Пушкинской карта – со егитъёс понна усто ӵектос гинэ ӧвӧл, лулучеберт ужъюртъёсы ватсаса коньдон кыскыны луонлык но » Владимир Соловьёв, Удмуртиысь лулчеберетъя министр Кызьы Пушкинской картаез басьтыны луэ, учке татысь. ВАТСАН «Пушкинской карта» - лулчеберт югыдтонъя огъяросси программа, соин музее, театре, кинотеатре, адӟытонъёсы, филармоние но лулучеберет удысысь мукет ужъюртъёсы кун коньдон чотын ветлыны луэ. 5 сюрс манетэн картаез 14-22 аресъем егитъёс басьтыны быгато. 2022-тӥ арын Удмуртиысь егитъёс Пушкинской картая 148 сюрслэсь трос билетъёс басьтӥзы. Тегъёс: Лулчеберет Удмуртия  